Era-Iliada_web	Mès quan moriren es mès valents teucri, des aquèus, es uns periren e es auti se sauvèren, era ciutat de Priam siguec destruida en detzau an, e es aquèus s’embarquèren entà tornar ena sua pàtria; Neptun e Apòllo decidiren arroïnar eth mur damb era fòrça des arrius que corren des montes Idèus entath mar: eth Rese, eth Heptapore, eth Carese, eth Rodi, eth Granic, er Esepe, eth divin Escamandre e eth Simois, qu’ena sua arriba queigueren en povàs fòrça cascos, escuts de cuèr e era generacion d’òmes semidius.